1)

Korvataan 69 artiklan 6 kohta seuraavasti: ”6. Komissio varmistaa, etteivät minkään jäsenvaltion lähentymistavoitteeseen EMOTR:n ohjausosastosta tämän asetuksen nojalla saamat vuotuiset maaseuturahaston kokonaismäärärahat yhdessä niiden vuotuisten määrärahojen kanssa, jotka jäsenvaltion saa EAKR:sta, ESR:stä ja koheesiorahastosta Euroopan aluekehitysrahastoa, Euroopan sosiaalirahastoa ja koheesiorahastoa koskevista yleisistä säännöksistä sekä asetuksen (EY) N:o 1260/1999 kumoamisesta 11 päivänä heinäkuuta 2006 annetun neuvoston asetuksen (EY) N:o 1083/2006 mukaisesti, mukaan luettuna EAKR:n rahoitusosuus (4), joka myönnetään eurooppalaista naapuruuden ja kumppanuuden välinettä koskevista yleisistä määräyksistä 24 päivänä lokakuuta 2006 annetun Euroopan parlamentin ja neuvoston asetuksen (EY) N:o 1638/2006 (5) ja liittymistä valmistelevasta tukivälineestä 17 päivänä heinäkuuta 2006 annetun neuvoston asetuksen (EY) N:o 1085/2006 mukaisesti (6), sekä KOR:sta Euroopan kalatalousrahastosta 27 päivänä heinäkuuta 2006 annetun neuvoston asetuksen (EY) N:o 1198/2006 mukaisesti (7), ylitä seuraavia enimmäismääriä: — 3,7893 prosenttia bruttokansantuotteesta niiden jäsenvaltioiden osalta, joiden asukasta kohti lasketun bruttokansantulon vuosien 2001–2003 keskiarvo on alle 40 prosenttia EU-25:n keskiarvosta, — 3,7135 prosenttia bruttokansantuotteesta niiden jäsenvaltioiden osalta, joiden asukasta kohti lasketun bruttokansantulon vuosien 2001–2003 keskiarvo on vähintään 40 mutta alle 50 prosenttia EU-25:n keskiarvosta, — 3,6188 prosenttia bruttokansantuotteesta niiden jäsenvaltioiden osalta, joiden asukasta kohti lasketun bruttokansantulon vuosien 2001–2003 keskiarvo on vähintään 50 mutta alle 55 prosenttia EU-25:n keskiarvosta, — 3,5240 prosenttia bruttokansantuotteesta niiden jäsenvaltioiden osalta, joiden asukasta kohti lasketun bruttokansantulon vuosien 2001–2003 keskiarvo on vähintään 55 mutta alle 60 prosenttia EU-25:n keskiarvosta, — 3,4293 prosenttia bruttokansantuotteesta niiden jäsenvaltioiden osalta, joiden asukasta kohti lasketun bruttokansantulon vuosien 2001–2003 keskiarvo on vähintään 60 mutta alle 65 prosenttia EU-25:n keskiarvosta, — 3,3346 prosenttia bruttokansantuotteesta niiden jäsenvaltioiden osalta, joiden asukasta kohti lasketun bruttokansantulon vuosien 2001–2003 keskiarvo on vähintään 65 mutta alle 70 prosenttia EU-25:n keskiarvosta, — 3,2398 prosenttia bruttokansantuotteesta niiden jäsenvaltioiden osalta, joiden asukasta kohti lasketun bruttokansantulon vuosien 2001–2003 keskiarvo on vähintään 70 mutta alle 75 prosenttia EU-25:n keskiarvosta, — tämän jälkeen siirrettävien määrärahojen enimmäismäärää alennetaan 0,09 prosenttia bruttokansantuotteesta kultakin 5 prosenttiyksikön lisäykseltä asukasta kohti lasketussa, vuosien 2001–2003 keskiarvona ilmaistussa bruttokansantulossa verrattuna EU-25:n keskiarvoon. Komissio laskee bruttokansantuotteet huhtikuussa 2005 julkaistujen tilastojen perusteella. Jokaiseen jäsenvaltioon sovelletaan maakohtaista bruttokansantuotteen kansallista kasvua vuosina 2007–2013 komission huhtikuussa 2005 suorittaman arvioinnin perusteella. Jos vuonna 2010 osoittautuu, että jonkin jäsenvaltion vuosien 2007–2009 kumulatiivinen bruttokansantuote poikkeaa enemmän kuin ± 5 prosenttia toisen alakohdan mukaisesta kumulatiivista bruttokansantuotetta koskevasta arviosta, valuuttakurssimuutoksista johtuvat syyt mukaan luettuina, määriä, jotka tälle jäsenvaltiolle on myönnetty ensimmäisen alakohdan mukaisesti kyseiselle ajanjaksolle, mukautetaan vastaavasti. Tällaisten mukautusten positiivinen tai negatiivinen kokonaisnettovaikutus saa olla enintään 3 miljardia euroa. Jos nettovaikutus on positiivinen, lisävarojen kokonaismäärä rajoitetaan osuuteen, joka vuosiksi 2007–2010 rakennerahastoista ja koheesiorahastosta maksettavia määrärahoja varten vahvistetuista enimmäismääristä jää käyttämättä. Lopulliset mukautukset jaetaan tasasuhtaisesti vuosiksi 2011–2013. Puolan zlotyn arvon huomioon ottamiseksi viitekaudella tulos, joka saadaan ensimmäisessä alakohdassa tarkoitettujen prosenttiosuuksien soveltamisesta Puolaan, kerrotaan kertoimella 1,04 tässä alakohdassa tarkoitettuun tarkistukseen saakka.